钦定古今图书集成/历象汇编/岁功典/第069卷 > 《书经》 > 尧典
## 钦定古今图书集成/历象汇编/岁功典/第069卷 > 《书经》 > 尧典

分命和仲，宅西曰昧谷。寅饯纳日，平秩西成。宵中星
虚，以殷仲秋。厥民夷，鸟兽《毛毨》。

《孔传》：“饯，送也。日出言导，日入言送，因事之宜。秋，西方，万物成，平序其政，助成物。” 《蔡传》：“西，谓西极之地也。” 曰：“昧谷者，以日所入而名也。饯礼，送行者之名。纳日，方纳之日也。盖以秋分之莫，夕方纳之日而识其景也。‘西成，秋月物成之时，所当成就之事也。宵，夜也，宵中者，秋分夜之刻，于夏冬为适中也。昼夜各五十刻，举’” 夜以见日，故曰“宵星。” “虚” ，北方元武七宿之虚星，秋分昏之中星也。亦曰“殷” 者，秋分阴之中也。夷，平也，暑退而人气平也。毛毨，鸟兽毛落更生，润泽鲜好也。